《次韵杨丈夜寒直舍 其二》
宋代·陈渊

銮辂盐车等是劳，便逢良乐肯鸣号。秪应末路歌牛角，不及寒窗秃兔毫。

世事分明如昨梦，人情端的胜春醪。终当短艇从公去，俯仰江湖戏怒涛。

作者简介：（?—1145）宋南剑州沙县人，字知默，世称默堂先生。初名渐，字几叟。早年从学二程，后师杨时。时以其深识圣贤旨趣，妻以女。高宗绍兴五年，以廖刚等言，充枢密院编修官。七年以胡安国荐，赐进士出身。九年除监察御史，寻迁右正言，入对论恩惠太滥。言秦桧亲党郑亿年有从贼之丑，为桧所恶。主管台州崇道观。有《墨堂集》。